Teroristické útoky v Paríži v novembri 2015

Teroristické útoky v Paríži v novembri 2015 boli sériou teroristických útokov, ku ktorým došlo večer 13. novembra 2015 v Paríži medzi 21. a 1. hodinou rannou nasledujúceho dňa, začínajúc 21:16 stredoeurópskeho času. Celkom došlo k šiestim útokom strelnými zbraňami a trom samovražedným bombovým útokom, ktoré prebehli v 1., 10. a 11. parížskom obvode. Útoky si vyžiadali 130 obetí a 337 ľudí bolo hospitalizovaných (129 hneď po útoku, jedna ďalšia osoba zomrela o niekoľko dní neskôr na následky zranení). Zomrelo taktiež 7 teroristov.

 Útoky 
V priebehu zjavne koordinovaných akcií došlo postupne k viacerým útokom. Útočníci na viacerých miestach spustili do nič netušiacich civilistov paľbu z útočných pušiek, došlo tiež k viacerým samovražedným bombovým útokom. Na jednom mieste útočníci obsadili koncertnú sálu a návštevníkov koncertu držali ako rukojemníkov.

 Rue Bichat a Rue Alibert 
vpravo|thumb|Rue Bichat, neďaleko miesta útokov
Útoky začali približne v 21:20 SEČ streľbou na Rue Bichat a Rue Alibert v 10. mestskom obvode. Teroristi tu strieľali do ľudí pred kaviarňou Le Carillon. Potom prešli Rue Bichat a zaútočili na kambodžskú reštauráciu La Petit Cambodge. V reštaurácii zomrelo až 11 ľudí. Útočníci zrejme utiekli v automobile či automobiloch, svedkovia hovorili o belgickej poznávacej značke.

 Rue de la Fontaine-au-Roi 
K ďalšej streľbe došlo na Rue de la Fontaine-au-Roi. Tu muž s útočnou puškou strieľal do hostí na terase talianskej reštaurácie La Casa Nostra. Zomrelo tu 5 ľudí a ďalších 8 bolo zranených.

 Útoky pri štadióne Stade de France 
vpravo|thumb|Štadión Stade de France
Pri futbalovom štadióne Stade de France zazneli počas priateľského stretnutia Nemecka a Francúzska postupne tri explózie (21:17, 21:30 a 21:53 SEČ). Išlo zrejme o samovražedných atentátnikov. Pri explózii zomrelo najmenej 5 ľudí.

V čase útokov bol na štadióne prítomný aj vtedajší francúzsky prezident François Hollande, ktorého bezpečnostné zložky okamžite evakuovali. Hoci bolo výbuchy počuť i na ploche štadiónu, zápas nebol prerušený. Aby nevznikla panika, hráči a diváci neboli ani počas prestávky o útokoch informovaní a zápas sa dohral.Němečtí fotbalisté strávili na Stade de France noc, Paříž bude bez sportu Celkovo 80 tisíc návštevníkov bolo po skončení zápasu z bezpečnostných dôvodov pozdržaných na štadióne a časť z nich bola odvedená políciou na trávnik, aby nedošlo k panike a ušľapaniu. Evakuácia prebiehala po menších skupinách. Členovia nemeckého tímu prespali na štadióne.

 Rue de Charonne 
Dvaja útočníci strieľali okolo 21:50 SEČ na terase reštaurácie La Belle Équipe na Rue de Charonne v 11. mestskom obvode. Po streľbe utiekli v automobile. V reštaurácii zomrelo najmenej 18 ľudí.

 Masaker v koncertnej sále Bataclan 
vpravo|thumb|Koncertná sála Bataclan
Najviac obetí si vyžiadal útok na koncertnú sálu Bataclan na Boulevarde Voltaire v centre mesta. Tam práve prebiehal koncert americkej rockovej skupiny Eagles of Death Metal za účasti asi 1 500 divákov.
Do budovy pred 22:00 SEČ prenikli štyria útočníci vyzbrojení útočnými puškami AK-47, ktorí zabili desiatky ľudí a ďalšie desiatky zobrali ako rukojemníkov. Okolo 00:15 SEČ, keď sa objavili správy, že teroristi začali popravovať rukojemníkov, začali francúzske bezpečnostné jednotky protizásah, pri ktorom boli teroristi zneškodnení. Traja z nich spáchali samovraždu, keď odpálili svoje samovražedné vesty, štvrtý bol zasiahnutý streľbou bezpečnostných jednotiek a jeho vesta tiež explodovala. Pôvodné odhady francúzskej polície hovorili o 10 mŕtvych, neskôr bolo upresnené, že v hale zomrelo 87 ľudí. Členovia skupiny vyviazli nezranení.

 Boulevard Voltaire 
Na Boulevard Voltaire neďaleko haly Bataclan sa odpálil samovražedný atentátnik.

 Súvisiace dianie 
Vtedajší francúzsky prezident Hollande v mimoriadnom prehlásení o polnoci z 13. na 14. novembra nariadil uzavrieť hranice a vyhlásiť výnimočný stav.Článek na portálu focus.de Uzavretých bolo taktiež niekoľko liniek parížskeho metra (3,5,8,9,11). Prerušená bola aj autobusová doprava v 9. a 10. mestskom obvode. Parížska policajná prefektúra požiadala obyvateľov mesta, aby nevychádzali z domu. V 0:41 SEČ prezident François Hollande v prehlásení uviedol, že sa zídu ministri a bude vyhlásený stav ohrozenia. Niektoré miesta tak budú uzavreté. Medzi Parížom a zvyškom sveta bolo prerušené letecké spojenie.

Do akcie sa podľa televíznych záberov zapojila tiež armáda, presnejšie 1 500 vojakov.

V nadchádzajúcich komunálnych voľbách sa Xavier Bertrand, Pierre de Saintignon a Marine Le Pen rozhodli prerušiť svoje kampane.Článek na portálu France3

 Páchatelia 
V hodinách bezprostredne po útoku sa k akcii nikto neprihlásil. 14. novembra doobeda ale média uviedli, že organizácia Islamský štát na novo zverejnenom, ale nedátovanom, videu hrozí Francúzsku. Muž na zábere hovorí, že "pokiaľ budete pokračovať v bombardovaní, nebudete žiť v mieri. Dokonca sa budete báť ísť do obchodu" . Ďalej Islamský štát vyzval svojich stúpencov, ktorí nemôžu odcestovať na bojisko v Sýrii, aby robili útoky priamo na francúzskom území. Okolo 11. hodiny doobeda označil aj prezident Hollande za páchateľov organizáciu Islamský štát.

Vyšetrovatelia sa zamerali na Belgičana marockého pôvodu Abdelhamida Abaaouda, ktorý zahynul 5 dní po teroristických útokoch pri policajnom zásahu. Jediný z hlavných teroristov, ktorý je dnes nažive, je Salah Abdeslam, ktorý unikal skoro pol roka a napokon bol zatknutý v Bruseli tesne pred teroristickými útokmi v tomto meste. Obžalovaných bolo celkovo 20 osôb.

 Zahraničné reakcie 
Útoky okamžite odsúdil americký prezident Barack Obama a britský premiér David Cameron, ktorý prisľúbil Francúzsku pomoc. Reagoval aj predseda európskej komisie Jean-Claude Juncker.

Americké bezpečnostné zložky krátko po útokoch v Paríži sprísnili bezpečnosť verejných priestranstiev v New Yorku a vo Washingtone D.C.

O 1:05 bolo ohlásené podľa spravodajcu ČT Bohumila Vostala obnovenie kontrol na hraničných priechodoch Belgicka s Francúzskom a na belgických letiskách. Pred sídlom Európskej komisie vlali vlajky na pol žrde. 

 Analýza útoku 
Útoky v Paríži v novembri 2015 boli teroristickým činom spáchaným na civilnom obyvateľstve. Bývalý riaditeľ Národného protiteroristického centra Spojených štátov Michael Leiter povedal, že tieto útoky preukázali nebývalú sofistikovanosť a prirovnal ich k útokom z Bombaja v roku 2008. Vyšetrovatelia zistili, že útočníci pripravovali útoky s použitím nezašifrovanej komunikácie.

 Po útokoch 
Dňa 22. marca 2016 otriasli Bruselom teroristické útoky, do ktorých bol podľa vyšetrovateľov zapojený aj Salah Abdeslam.

Na miestach útokov v Paríži boli odhalené pamätné tabule.

Koncertnú sieň Bataclan otvoril rok po útoku Stingov charitatívny koncert. 

V roku 2021 bol uvedený francúzsky dokumentárny film Francisa Gilleryho Les ombres du Bataclan (Tiene Bataclanu), ktorý je založený na spise o slabých miesta systému, ktoré útoky umožnili.

 Referencie 

 Pozri aj 
 Útok na redakciu časopisu Charlie Hebdo
 Teroristické útoky v Bruseli v marci 2016

 Iné projekty 

 Externé odkazy 
 (anglicky) Online spravodajstvo BBC k udalosti
 (anglicky) Online spravodajstvo z niekoľkých zdrojov na serveri Reddit.com

 Zdroj 

Kategória:Udalosti v 2015
Kategória:Teroristické útoky
Kategória:Udalosti vo Francúzsku